Računsko sodišče Republike Slovenije,

Slovenska c. 50,

1000 Ljubljana,

ki ga zastopa predsednik Tomaž Vesel (v nadaljevanju: naročnik),

davčna številka: 72434295,

matična številka: 5874742,

transakcijski račun: SI56 01100-6370131265

in

\_\_\_\_\_\_\_\_\_\_\_\_\_\_\_\_\_\_\_\_\_,

naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: izvajalec),

ID št. za DDV: \_\_\_\_\_\_\_\_\_\_\_\_\_\_\_,

matična številka: \_\_\_\_\_\_\_\_\_\_\_\_,

transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_

sklepata naslednjo

Pogodbo za storitve čiščenja poslovnih prostorov   
Računskega sodišča Republike Slovenije št. C1312-17-0000XX

1. člen

Pogodbeni stranki uvodoma ugotavljata:

* da je naročnik izvedel postopek oddaje javnega naročila za okolju prijazne storitve čiščenja poslovnih prostorov Računskega sodišča Republike Slovenije, št. objave na Portalu javnih naročil \_\_\_\_\_\_ z dne \_\_\_\_,
* da je bil z odločitvijo o oddaji naročila kot najugodnejši ponudnik za oddajo tega naročila izbran izvajalec po tej pogodbi,
* da sta ponudba izbranega izvajalca in razpisna dokumentacija kot prilogi sestavni del te pogodbe,
* da pogodbeni stranki sklepata to pogodbo za določitev medsebojnih pravic in obveznosti v zvezi s predmetom te pogodbe.

**Predmet pogodbe**

1. člen

Predmet te pogodbe je dnevno, tedensko, mesečno in letno (občasno) čiščenje poslovnih prostorov naročnika na lokaciji Slovenska c. 50, Ljubljana za obdobje 24 mesecev z uporabo okoljsko manj obremenjujočega blaga in ob upoštevanju temeljnih okoljskih zahtev iz Uredbe o zelenem javnem naročanju (Uradni list RS, št. 102/11, 18/12, 24/12, 64/12, 2/13 in [89/14](http://www.uradni-list.si/1/objava.jsp?sop=2014-01-3639)); v nadaljevanju: zelena uredba).

**Specifikacija storitev čiščenja**

**Dnevne aktivnosti**

1. člen

Dnevne aktivnosti se izvajajo vsak delovni dan.

* odstranjevanje prahu z delovnih površin v vseh prostorih računskega sodišča, pohištva, notranjih okenskih polic, stojal za publikacije računskega sodišča (v pritličju in 5. nadstropju), slik ter fotografij ipd.,
* praznjenje in čiščenje košev za smeti in odnašanje v za to namenjene smetnjake (ločeno zbiranje odpadkov),
* menjava PVC in biorazgradljivih vrečk v koših za smeti,
* praznjenje uničevalcev dokumentov in odnašanje v za to namenjen smetnjak,
* suho čiščenje talnih površin,
* čiščenje sanitarnih prostorov in opreme v njih, nameščanje toaletne galanterije,
* nalivanje in vstavljanje tekočega mila v sanitarnih prostorih - po potrebi,
* oskrbovanje sanitarnih prostorov z osvežilci zraka in osvežilci za WC školjko in pisoar – po potrebi
* čiščenje čajne kuhinje, sejne sobe in male sejne sobe, vključno s pomivanjem in pospravljanjem posode (v čajni kuhinji je en pomivalni stroj) ter nameščanjem papirnatih brisač,
* sesanje sejne sobe, notranjega hodnika v 5. nadstropju ter pisarn tajništva predsednika in predsednika v 5. nadstropju.

Po potrebi spada v redne dnevne aktivnosti tudi odstranjevanje madežev z delovnih površin.

**Tedenske aktivnosti**

1. člen

Aktivnosti se izvajajo 1x ali 2x tedensko in na dan, kot ga določi (izbere) izvajalec čiščenja.

Te aktivnosti so:

* sesanje vseh tekstilnih oblog v vseh prostorih – 2x tedensko,
* odstranjevanje vodnega kamna, urinskih usedlin, temeljito čiščenje keramičnih ploščic, straniščnih metlic – 1x tedensko,
* temeljito čiščenje marmorja, keramike in ostalih talnih površin – 1x tedensko,
* vlažno čiščenje prostih delovnih površin, miz, nizkih omaric – 1x tedensko,
* vlažno brisanje kljuk in prstnih odtisov na vratih, držal na stopnicah – 1x tedensko,
* vlažno brisanje okenskih polic – 1x tedensko
* čiščenje stekel v vhodnih vratih v nadstropja – 1x tedensko.

**Mesečne aktivnosti**

1. člen

Aktivnosti se izvajajo 1x mesečno, izvajalec sam določi dan v mesecu za izvajanje aktivnosti. Mesečne aktivnosti zajemajo:

* čiščenje vidnih madežev in prstnih odtisov s pohištva, z vrat in ostalih stenskih površin do 2 m višine, s kljuk, stikal, stekel ograj, inox površin,
* čiščenje madežev in prahu s stikal in vtičnic (zunanja plastika) in zidnih instalacijskih kanalov v naslednjih prostorih:
* notranji hodniki,
* mala sejna soba,
* sejna soba,
* stopnišče.
* čiščenje kljuk, vrat in odstranjevanje madežev z njih,
* čiščenje košev za smeti,
* čiščenje namiznih svetil,
* čiščenje sistemske sobe in telefonske centrale (sesanje talnih oblog, suho in mokro brisanje površin)
* čiščenje napisne table (zunanji vhod).

**Čiščenje pomožnih prostorov**

1. člen

Ti prostori so ekonomat v 1. nadstropju, 2x arhiv v 2. nadstropju, arhiv IT v 4. nadstropju in arhiv v 5. nadstropju. Čiščenje se izvaja:

* 4x letno, in sicer sesanje talnih oblog, suho in mokro brisanje prostih površin,
* izvede se po vnaprejšnjem dogovoru s skrbniki teh prostorov ter
* se izvaja od 11. do 15. ure in ob prisotnosti skrbnikov teh prostorov.

**Letne aktivnosti – 2x letno**

1. člen

V nadaljevanju navedene letne aktivnosti se izvedejo hkrati, po predhodnem dogovoru med naročnikom in izvajalcem.

* odstranjevanje dotrajanih in nanašanje novih talnih premazov na gladkih PVC talnih oblogah, kamnu, parketu ipd. v vseh prostorih, vključno z dvigali (predvidoma v mesecu aprilu in oktobru),
* temeljito globinsko in površinsko čiščenje tekstilnih talnih oblog (predvidoma v mesecu aprilu in oktobru). V pomožnih prostorih se izvaja po dogovoru.
* čiščenje oken; v to postavko je vključeno čiščenje okenskih stekel (termopan), okenskih okvirjev (aluminij), steklenega nadstreška in žaluzij (vključno z zunanjimi žaluzijami pri nadstrešku), (predvidoma v mesecu aprilu in oktobru),
* demontaža, pranje in montaža navadnih zaves (predvidoma v mesecu aprilu in oktobru),
* čiščenje zunanje terase v 5. nadstropju (predvidoma v mesecu aprilu in oktobru).

**Letne aktivnosti – 1x letno**

1. člen

V nadaljevanju navedene letne aktivnosti se izvedejo hkrati, po predhodnem dogovoru med naročnikom in izvajalcem.

* temeljito čiščenje oblazinjenega pohištva, vključno s stoli po pisarnah (predvidoma v mesecu juniju),
* čiščenje podbojev in drugih vrst okvirjev (npr. na stenskih tablah) in odstranjevanje madežev,
* čiščenje madežev in prahu s stikal in vtičnic (zunanja plastika) in zidnih instalacijskih kanalov v naslednjih prostorih v vseh prostorih naročnika,
* čiščenje podnožij stolov in miz.

**Cene in plačilni pogoji**

1. člen

|  |  |  |  |  |
| --- | --- | --- | --- | --- |
| Redne storitve | cena brez DDV/mesec | količina | vrednost (brez DDV) | vrednost (z DDV) |
| dnevne aktivnosti |  | 24 |  |  |
| tedenske aktivnosti |  | 24 |  |  |
| mesečne aktivnosti |  | 24 |  |  |
| **SKUPAJ** |  | **24** |  |  |
| Storitve po naročilu | cena brez DDV/storitev | količina | vrednost (brez DDV) | vrednost (z DDV) |
| čiščenje pomožnih prostorov |  | 8 |  |  |
| letne aktivnosti - 2x letno |  | 4 |  |  |
| letne aktivnosti - 1x letno |  | 2 |  |  |
| **SKUPAJ** |  | / |  |  |

Vsa potrebna čistila in sanitarno - higienski material zagotavlja in priskrbi izvajalec in so všteta v ceno.

Okvirna pogodbena vrednost je \_\_\_\_\_\_\_\_\_\_\_\_\_\_\_\_\_\_\_\_\_\_ € brez DDV

\_\_\_\_\_\_\_\_\_\_\_\_\_\_\_\_\_\_\_\_\_\_ € z DDV (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Pogodbena cena je fiksna.

Izvajalec izstavi eRačun:

* za mesečne storitve do 10. dne v mesecu za pretekli mesec. Obvezna priloga računa je mesečno poročilo o opravljenem nadzoru kakovosti čiščenja.
* za letne aktivnosti po vsakokratni opravljeni storitvi, katerim bo priložena natančna specifikacija opravljenih del.

Naročnik se zavezuje plačati vrednost posameznega računa na transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri \_\_\_\_\_\_\_\_\_\_\_\_\_\_\_\_\_\_\_\_\_\_\_ izvajalca v roku, kot ga bo za plačilo na dan prejema računa določal zakon, ki ureja izvrševanje proračuna.

Rok plačila začne teči naslednji dan po prejemu računa.

PODIZVAJALCI

*(Opomba: Določbe navedene v tem delu bodo vključene v pogodbo le v primeru, če bo izvajalec nastopal skupaj s podizvajalci. V nasprotnem primeru se ta del vzorca**pogodbe, ki se nanaša na izvajanje del z podizvajalci, črta).*

1. člen

Izvajalec bo pogodbena dela izvajal s podizvajalci, navedenimi v izpolnjenem obrazcu "ESPD", ki je priloga te pogodbe in njen sestavni del, v obsegu in načinu, ki je določen v tej prilogi.

1. člen

Izvajalec mora med izvajanjem te pogodbe naročnika obvestiti o spremembah informacij iz drugega odstavka 94. člena ZJN-3 (*Uradni list RS, št. 91/15; v nadaljevanju ZJN-3)* in mu poslati informacije o novih podizvajalcih najkasneje v 5 (petih) dneh po spremembi. V primeru vključitve novih podizvajalcev mora izvajalec v skladu s tretjim odstavkom 94. člena ZJN-3skupaj z obvestilom naročniku med drugim predložiti podatke in dokumente:

* kontaktne podatke in zakonite zastopnike novih podizvajalcev;
* izpolnjene obrazce Izjava novih podizvajalcev v skladu z 79. členom ZJN-3 in
* pisno zahtevo novega podizvajalca za neposredno plačilo, če novi podizvajalec to zahteva.

1. člen

V razmerju do naročnika izvajalec v celoti odgovarja za izvedbo del, ki so predmet te pogodbe.

1. člen

Če naročnik ugotovi, da dela izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo oziroma izvajalec ni prijavil podizvajalca na način, določen v 11. členu te pogodbe, ima pravico odpovedati to pogodbo. Naročnik si pridržuje pravico, da lahko kadarkoli preveri delavce kateregakoli od podizvajalcev, ki opravljajo storitve. Vsi delavci so naročniku dolžni dati verodostojne podatke.

1. člen

*/če bo podizvajalec zahteval neposredna plačila/:* Neposredna plačila podizvajalcem po tej pogodbi so obvezna. Izvajalec pooblašča naročnika, da na podlagi potrjenih računov neposredno plača podizvajalcem storitve, ki jih bodo ti opravljali po tej pogodbi. Izvajalec mora računu obvezno priložiti predhodno potrjene račune podizvajalca (-cev), ki so opravljali storitve po tej pogodbi.

1. člen

*/če podizvajalec ne bo zahteval neposrednega plačila/:* Izvajalec mora naročniku najpozneje v 60 (šestdesetih) dneh od plačila končnega računa poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve po tej pogodbi.

**Obveznosti naročnika**

1. člen

Naročnik zagotavlja izvajalcu vodo in električno energijo za čiščenje in prostor za shranjevanje čistilnih sredstev, delovnih pripomočkov in sanitarno-higienskega materiala.

Naročnik zagotavlja izvajalcu dostop do poslovnih prostorov (npr. ključi, kartice za prehod).

1. člen

Naročnik si pridržuje pravico izvajati nadzor nad kakovostjo opravljenih storitev.

V primeru izvajanja storitev v nasprotju z določili te pogodbe ali v primeru nekvalitetnega izvajanja storitev je izvajalec dolžan takoj oziroma najkasneje naslednji dan po opozorilu naročnika/ uporabnika odpraviti ugotovljene pomanjkljivosti. V kolikor izvajalec pomanjkljivosti po opozorilu uporabnika/ naročnika ne odpravi v prej navedenem roku, uporabnik/ naročnik pisno (poslano na elektronski naslov skrbnika pogodbe na strani izvajalca) opozori izvajalca.

V primeru pisnega opozorila naročnika zaradi izvajanja storitev čiščenja v nasprotju z določili te pogodbe ali zaradi nekvalitetno opravljenih storitev, se uporabljajo določbe te pogodbe, ki se nanašajo na pogodbeno kazen.

1. člen

Naročnik si pridržuje pravico, da pri izvajalcu kadarkoli v času izvajanja te pogodbe preveri spoštovanje določil delovnopravne in socialne zakonodaje, še posebej spoštovanje določil glede zaposlitve, delovnega časa, nadur, počitka, letnega dopusta in plač ter izplačila plač.

Izvajalec se zavezuje, da se v času izvajanja storitev po tej pogodbi okoliščine iz merila ekonomsko najugodnejše ponudbe, ki se nanašajo na kakovost ter socialne vidike, bistveno ne bodo spremenile. V primeru spremembe teh okoliščin se izvajalec zaveže na poziv naročnika izvesti ustrezne ukrepe v smeri vzpostavitve stanja, ki je odražalo položaj izvajalca kot najugodnejšega, sicer je naročnik upravičen odstopiti od pogodbe z eno (1) mesečnim odstopnim rokom in unovčiti zavarovanje po tej pogodbi.

**Obveznosti izvajalca**

1. člen

Vse zahtevane storitve čiščenja mora izvajalec izvajati kvalitetno, po pravilih stroke, v skladu z veljavnimi predpisi (zakoni, pravilniki, standardi), tehničnimi navodili, priporočili in normativi. Pogodbene storitve mora izvajati s strokovno usposobljenimi zaposlenimi delavci oz. kadrom.

Izvajalec mora pri izvajanju storitev čiščenja ravnati gospodarno pri porabi virov energije naročnika (električne energije, vode ipd.), pri izvedbi naročila uporabljati okoljsko manj obremenjujoče blago (čistila in higienske papirnate proizvode) in upoštevati temeljne okoljske zahteve skladno z zeleno uredbo.

Izvajalec mora med opravljanjem pogodbenih obveznosti v poslovnih prostorih naročnika poskrbeti za spoštovanje predpisov s področja varstva okolja, požarne varnosti ter za izvajanje predpisanih ukrepov, potrebnih za zagotovitev varnosti in zdravja delavcev pri delu v skladu z veljavno zakonodajo.

Izvajalec mora za kvalitetno čiščenje poslovnih prostorov naročnika zagotoviti prisotnost zadostnega števila čistilk/čistilcev z opravljenim preizkusom iz varstva pri delu.

Izvajalec mora spoštovati delovnopravno in socialno zakonodajo, še posebej določila glede zaposlitve, delovnega časa, nadur, počitka, letnega dopusta, plač, itd.

1. člen

Izvajalec mora vsaj 2 (dva) delovna dneva pred pričetkom del, ki so predmet pogodbe, skrbniku pogodbe posredovati seznam čistilk oziroma čistilcev ter kontrolorja, ki bodo izvajali storitve, z imeni, priimki delavcev, navedbo datuma in številko veljavnega potrdila o opravljenem preizkusu varstva pri delu za posameznega delavca.

Izvajalec mora zagotoviti stalnost kadrovske zasedbe za redno čiščenje, kader lahko zamenja samo v primeru dopustov in bolniških odsotnosti ali če naročnik s kadrom ni zadovoljen. Ob morebitni zamenjavi kadra mora izvajalec pravočasno, najkasneje 1 (en) dan pred zamenjavo oziroma takoj, ko je mogoče, obvestiti predstavnika naročnika.

1. člen

Izvajalec je dolžan voditi evidenco prisotnosti čistilk in čistilcev, ki se nahaja na recepciji objekta. Za evidenco prisotnosti lahko izvajalec po dogovoru z naročnikom uporablja tudi naročnikov sistem evidentiranja prisotnosti z vstopnimi karticami.

1. člen

Delovna oblačila in delovna sredstva zagotavlja izvajalec. Čistilci morajo imeti na zaščitni obleki ustrezno oznako z nazivom družbe izvajalke čiščenja ter imenom in priimkom.

1. člen

Izvajalec mora zagotoviti takšen sanitarno – higienski material, ki ga je možno uporabljati na obstoječih napravah v objektih (držalih, milnikih, podajalnikih…).

Izvajalec bo moral vsakih šest mesecev in ob zaključku pogodbenih obveznosti predložiti naročniku seznam uporabljenega sanitarno – higienskega materiala in čistilnih sredstev, iz katerega mora biti razvidno naziv in količina, porabljena pri izvajanju storitev čiščenja.

1. člen

Izvajalec mora imeti vzpostavljen sistem nadzora kakovosti nad opravljenimi pogodbenimi storitvami in enkrat mesečno pripraviti poročilo o opravljenem nadzoru kakovosti čiščenja ob sodelovanju skrbnika pogodbe naročnika in ga priložiti računu. Poročilo mora vsebovati dan izvedenega nadzora kakovosti čiščenja ter morebitne pripombe naročnika izvajalca. Poročilo podpišeta naročnik in predstavnik izvajalca, ki je opravil kontrolo kakovosti čiščenja.

Oseba, ki opravlja kontrolo kakovosti čiščenja, mora zagotoviti sporazumevanje in komunikacijo z naročnikom v slovenskem jeziku.

**Pogodbena kazen**

1. člen

V primeru nepravilnega izvajanja pogodbenih obveznosti je izvajalec dolžan takoj po pisnem opozorilu naročnika, najpozneje pa naslednji dan, izvesti kvalitetno čiščenje oz. odpraviti nepravilnosti. Pisno opozorilo naročnika se šteje od dneva, ko je naročnik opozorilo po elektronski pošti poslal skrbniku pogodbe na strani izvajalca.

Izvajalec je v tem primeru za vsak dan nepravilnega izvajanja dolžan naročniku plačati 1 % od mesečne vrednosti čiščenja. Tako določena pogodbena kazen se obračuna do vključno 5 dni kršitve.

Za nadaljnjo kršitev (več kot 5 dni) pa lahko naročnik unovči zavarovanje za dobro izvedbo pogodbenih obveznosti in lahko začne postopek prekinitve pogodbenega razmerja s pisnim odstopom od pogodbe.

**Finančna zavarovanja**

1. člen

Izvajalec se obvezuje, da bo najkasneje v petih delovnih dneh od sklenitve pogodbe naročniku predložil bianco menico in menično izjavo s pooblastilom za izpolnitev, v višini 5 % pogodbene vrednosti (z DDV), z veljavnostjo najmanj 30 dni po prenehanju veljavnosti pogodbe, kot finančno zavarovanje za dobro izvedbo pogodbenih obveznosti. Naročnik lahko menico unovči v primeru, kot je določeno v tretjem odstavku 25. člena te pogodbe.

Unovčenje menice ne odvezuje izvajalca od njegove obveznosti povrniti naročniku škodo v višini zneska razlike med višino dejanske škode, ki jo je naročnik zaradi neizpolnjevanja obveznosti izvajalca iz te pogodbe utrpel in zneskom iz unovčene menice.

**Zaupnost podatkov**

**Osebni podatki**

1. člen

Skladno z Zakonom o varstvu osebnih podatkov (Uradni list RS, št. 94/07 - UPB1) pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Pogodbeni stranki bosta vse medsebojne dogovore, podatke in dokumentacijo, ki so predmet te pogodbe, varovali v skladu z Zakonom o varstvu osebnih podatkov in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v izvajanje nalog predmeta pogodbe.

**Varovani podatki**

1. člen

Izvajalec se je dolžan seznaniti in se ravnati po internih predpisih naročnika glede varovanja in zaščite podatkov. Naročnik je dolžan izvajalca obvestiti o spremembi, dopolnitvi oziroma razveljavitvi svojih internih predpisov glede varovanja in zaščite podatkov.

Izvajalec je dolžan varovati podatke naročnika in njegovih pogodbenih partnerjev, kakor tudi tajnost vseh ostalih informacij, če to naročnik posebej zahteva.

Izvajalec je dolžan obvestiti svoje kadre, da lahko pri svojem delu pridejo v stik z osebnimi ali varovanimi podatki, pri delu z njimi pa morajo le-ti ravnati z največjo mero skrbnosti. Vsi izvajalčevi kadri, ki bodo sodelovali pri izvajanju predmeta te pogodbe, morajo varovati vse (osebne, poslovne, zaupne in druge varovane) podatke naročnika in drugih državnih organov, s katerimi bodo prišli v stik pri izvajanju naročila. Podpisati morajo izjavo naročnika o varovanju podatkov naročnika. Izvajalec mora izjave vseh kadrov izročiti naročniku hkrati s podpisom te pogodbe oziroma najkasneje v 10 (desetih) dneh po podpisu te pogodbe.

Izvajalec se zavezuje varovati vse zaupne podatke naročnika, do katerih pride v stik pri izvajanju svojih pogodbenih obveznosti. Za izvajalca velja glede teh obveznosti enako strog način varovanja podatkov, kot jih ima naročnik. Izvajalec se obenem obvezuje, da se ne bo posluževal informacij in dokumentov, ki bi mu bili dostopni pri izvajanju teh obveznosti.

**Višja sila**

1. člen

V primeru višje sile ali zadržanja se čas za izpolnitev obveznosti zadržane stranke podaljša za čas trajanja višje sile. Zadržana stranka mora drugo stranko obvestiti o zadržanju ter drugi stranki notificirati odlog izpolnitve ter ji hkrati pisno obrazložiti razloge za zadržanje.

Nastop višje sile oprošča izvajalca in naročnika izpolnitve obveznosti iz te pogodbe za čas trajanja višje sile in odpravo posledic le-te, prav tako ju oprošča obveznosti plačila odškodnin zaradi neizpolnjevanja pogodbenih obveznosti v času trajanja višje sile.

Pogodbeni stranki ne odgovarjata za škodo, ki je nastala kot posledica delovanja višje sile oz. vzrokov, na katere nastanek in delovanje nista mogli vplivati.

Primere višje sile in njihovo trajanje ugotavljata pogodbeni stranki sporazumno.

**Odstop od pogodbe**

1. člen

V primeru, da katera od pogodbenih strank odstopi od pogodbe pred iztekom pogodbenega roka zaradi kršitve določil te pogodbe, je nasprotni (pogodbi zvesti stranki) dolžna povrniti vso, zaradi odstopa nastalo škodo.

1. člen

Pogodbeni stranki se strinjata, da sme naročnik odstopiti od pogodbe brez odpovednega roka v primeru, če izvajalec:

* ne prične z izvedbo pogodbeno dogovorjenih del v pogodbenem roku, niti v naknadnem roku, ki mu ga določi naročnik,
* prekine z deli brez pisnega soglasja naročnika,
* svojih obveznosti do naročnika ne izpolni skladno s pogodbo in zavrne reševanje sicer utemeljene reklamacije,
* malomarno in nekvalitetno opravlja pogodbe obveznosti.

V teh primerih lahko naročnik takoj unovči ustrezna finančna zavarovanja. Unovčenje finančnega zavarovanja ne odvezuje izvajalca od njegove obveznosti povrniti naročniku škodo v višini zneska razlike med višino dejanske škode, ki jo je naročnik zaradi neizpolnjevanja obveznosti izvajalca iz te pogodbe utrpel in zneskom iz unovčenega finančnega zavarovanja.

1. člen

Pogodbeni stranki se strinjata, da sme izvajalec odstopiti od pogodbe brez odpovednega roka v primeru, če naročnik:

* ne poravna najmanj dveh zapadlih obveznosti,
* ovira delavce izvajalca pri izvajanju storitev po tej pogodbi.

**Podaljšanje pogodbenega razmerja**

1. člen

Na podlagi petega odstavka 46. člena ZJN-3 si naročnik pridržuje možnost oddaje novih storitev, ki pomenijo ponovitev podobnih storitev, v skladu in na način, kot ga določa ta člen, in sicer v obsegu največ 30 % (tridesetih odstotkih) predmetnega naročila, in pod pogoji, ki veljajo za predmetno naročilo.

**Protikorupcijska klavzula**

1. člen

Če se ugotovi, da je pri izvedbi javnega naročila, na podlagi katerega je podpisana ta pogodba, ali pri izvajanju te pogodbe kdo v imenu ali na račun druge pogodbene stranke obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji predstavniku ali posredniku naročnika ali drugega organa ali organizacije iz javnega sektorja, ali za opustitev obveznega nadzora nad izvajanjem pogodbenih obveznosti, ali za drugo ravnanje ali opustitev, s katerim je organu ali organizaciji iz javnega sektorja povzročena škoda, ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Naročnik ob ugotovitvi domnevnega obstoja dejanskega stanja iz prvega odstavka tega člena ali ob obvestilu komisije za preprečevanje korupcije ali drugih organov glede njegovega domnevnega nastanka začne z ugotavljanjem pogojev ničnosti pogodbe iz prejšnjega odstavka tega člena in z drugimi ukrepi v skladu s predpisi Republike Slovenije.

**Skrbnik pogodbe**

1. člen

Za urejanje medsebojnih razmerij v zvezi z izvajanjem pogodbe je s strani naročnika pooblaščen skrbnik pogodbe \_\_\_\_\_\_\_\_\_\_\_\_\_\_\_ (tel.: \_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_), s strani izvajalca pa \_\_\_\_\_\_\_\_\_\_\_\_\_\_\_\_\_\_\_\_ (tel.: \_\_\_\_\_\_\_\_\_\_\_\_\_\_\_\_\_\_, e-pošta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

**Spori**

1. člen

Morebitne spore bosta stranki reševali sporazumno. Če to ne bo mogoče, je za reševanje sporov pristojno sodišče v Ljubljani.

**Veljavnost pogodbe**

1. člen

Pogodba je sklenjena z dnem podpisa obeh pogodbenih strank, uporabljati pa se začne 3. 1. 2018 in velja do 31. 12. 2019.

**Število izvodov**

1. člen

Pogodba je sestavljena v dveh izvodih, od katerih prejme izvajalec en in naročnik en izvod.

|  |  |
| --- | --- |
| V Ljubljani, dne \_\_\_\_\_\_\_\_\_\_  Naročnik  Računsko sodišče Republike Slovenije  Tomaž Vesel,  predsednik računskega sodišča | V Ljubljani, dne \_\_\_\_\_\_\_\_\_\_  Izvajalec |